Georg Eriksson

Georg Werner Eriksson (19. tammikuuta 1901 Pietarsaari – 28. helmikuuta 1964 Helsinki) oli suomalainen kansanedustaja ja kultaseppä.

Georg Erikssonin vanhemmat olivat työläinen Johan Erik Eriksson Wannäs ja Johanna Pehrsdotter Strömsnäs. Hänen puolisonsa vuodesta 1923 oli Anna Evelina Kif. Eriksson kävi käsityökoulua ja työskenteli kultaseppänä Pietarsaaren maalaiskunnassa 1917–1920 ja Pietarsaaressa 1920–1964.

Eriksson valittiin eduskuntaan Suomen sosialidemokraattisen puolueen edustajaksi Vaasan läänin pohjoisesta vaalipiiristä vuosiksi 1958–1962 ja Vaasan läänin vaalipiiristä vuosiksi 1962–1964. Hän kuoli 28. helmikuuta 1964 kesken edustajakautensa, ja hänen tilalleen nousi Veikko Mattila. Kansanedustajan tehtävän lisäksi Eriksson toimi presidentin valitsijamiehenä 1962, Pietarsaaren maalaiskunnan kunnanvaltuutettuna sekä Pietarsaaren kaupunginhallituksen jäsenenä ja kaupunginvaltuutettuna. Hän osallistui myös Suomenruotsalaisten kansankäräjien toimintaan.

Lähteet

Kansanedustajat
Pedersören kunnanvaltuutetut
Pietarsaaren kaupunginvaltuutetut
Suomen Sosialidemokraattisen Puolueen poliitikot
Vaasan vaalipiiri
Vaasan läänin pohjoinen vaalipiiri
Suomalaiset kultasepät
Vuonna 1901 syntyneet
Vuonna 1964 kuolleet